****

**ประกาศองค์การบริหารส่วนตำบลลิพัง**

**เรื่อง  สอบราคาจ้างโครงการถมที่ก่อสร้าง อาคารศูนย์พัฒนาเด็กเล็ก (สถ.ศพด.1)**

**องค์การบริหารส่วนตำบลลิพัง  หมู่ที่ 2 บ้านทุ่งปาหนัน**

**ตำบลลิพัง อำเภอปะเหลียน จังหวัดตรัง**

                        ด้วยองค์การบริหารส่วนตำบลลิพัง  มีความประสงค์จะ**สอบราคาจ้างโครงการถมที่ก่อสร้าง อาคารศูนย์พัฒนาเด็กเล็ก (สถ.ศพด.1)  องค์การบริหารส่วนตำบลลิพัง  หมู่ที่ 2 บ้านทุ่งปาหนัน  ตำบล   ลิพัง อำเภอปะเหลียน จังหวัดตรัง**  กว้างเฉลี่ย 82.5 เมตร ยาว 90 เมตร สูงเฉลี่ย 1.82 เมตร หรือพื้นที่ถมไม่น้อยกว่า 7,425 ตารางเมตร ปริมาณดินถมไม่น้อยกว่า 13,514 ลูกบาศก์เมตร บดอัดแน่นพร้อมป้ายโครงการ รายละเอียดตามแบบแปลนและแผนผังที่องค์การบริหารส่วนตำบลลิพังกำหนด ราคากลางของงานสอบราคาครั้งนี้ **1,607,000 บาท (หนึ่งล้านหกแสนเจ็ดพันบาทถ้วน)**  ในการพิจารณาจะพิจารณาในราคารวม

**การลงนามในสัญญาจะกระทำได้ต่อเมื่อองค์การบริหารส่วนตำบลลิพัง มีงบประมาณเพียงพอเท่านั้น**

**ผู้มีสิทธิเสนอราคาจะต้องมีคุณสมบัติดังนี้**

1. เป็นนิติบุคคล หรือบุคคลธรรมดาที่มีอาชีพรับจ้างทำงานที่สอบราคาจ้างดังกล่าว

                   2. ผู้เสนอต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย      เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

                   3. ผู้เสนอราคาต้องไม่เป็นผู้มีประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลลิพัง ณ วันประกาศสอบราคา และไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในครั้งนี้

                   4. ผู้เสนอราคาจะต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยงานการบริหารราชการส่วนท้องถิ่น  ในขณะที่ยื่นซองสอบราคา

                   5. ผู้เสนอราคาต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ (http://www.gprocurement.go.th)

                   6. ผู้เสนอราคาจะต้องเป็นนิติบุคคลหรือบุคคลธรรมดา มีผลงานก่อสร้างประเภทเดียวกันกับงานที่สอบราคาจ้าง ในวงเงินไม่น้อยกว่า 803,500 บาท (แปดแสนสามพันห้าร้อยบาทถ้วน) และเป็นผลงานที่มีคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่น ซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ

ผู้สนใจติดต่อขอซื้อเอกสารสอบราคาได้ที่ ศูนย์รวมข้อมูลข่าวสารจัดซื้อจัดจ้างของ อบต.ระดับอำเภอ(ที่ว่าการอำเภอปะเหลียน ชั้น 2 ห้องท้องถิ่นอำเภอ) อำเภอปะเหลียน  จังหวัดตรัง **วันที่ 18 มิถุนายน 2558** และ ที่ส่วนการคลัง องค์การบริหารส่วนตำบลลิพัง ระหว่าง**วันที่**  **19  มิถุนายน  2558 – 2 กรกฎาคม 2558**  ในราคาชุดละ  2,000 บาท   ดูรายละเอียดได้ที่เว็บไซต์ [www.lipung.com](http://www.lipung.com/) เว็บไซต์  www.gprocurement.go.th  หรือสอบถามทางโทรศัพท์หมายเลข 0-7520-4435  ในวันและเวลาราชการ

**-2-**

**กำหนดดูสถานที่ก่อสร้าง**

**ในวันที่ 18 มิถุนายน  2558   ตั้งแต่เวลา  09.30  น. – 11.00 น.**โดยให้ผู้ซื้อแบบและรายการละเอียดประสานงานกับหน่วยงานส่วนโยธาเพื่อพาไปดูสถานที่ก่อสร้างก่อนที่จะมายื่นซองเสนอราคาต่อองค์การบริหารส่วนตำบลลิพัง  หากผู้ซื้อแบบและรายการละเอียดไม่ไปดูสถานที่ก่อสร้าง ให้ถือว่าผู้ซื้อแบบและรายการละเอียดได้ทราบสถานที่ก่อสร้าง  ตลอดจนอุปสรรคและปัญหาต่าง ๆ ดีแล้ว เมื่อมีอุปสรรคและปัญหาในระหว่างการดำเนินงานจะนำมาอ้างเพื่อให้พ้นความรับผิดชอบต่อองค์การบริหารส่วนตำบลลิพังมิได้

                   **กำหนดยื่นซอง**

                   **วันที่**  **18** **มิถุนายน 2558** **ตั้งแต่เวลา 08.30  น.**- **16.30  น.**  ณ  ศูนย์รวมข้อมูลข่าวสารจัดซื้อจัดจ้างของ  อบต.ระดับอำเภอ  (ที่ว่าการอำเภอปะเหลียน  ชั้น 2 ห้องท้องถิ่นอำเภอ)  อำเภอปะเหลียน  จังหวัดตรัง

**ระหว่างวันที่**  **19  มิถุนายน  2558 – 2 กรกฎาคม 2558**เวลา **08.30 น.-16.30** **น.**  (ในวันและเวลาราชการ)  ณ  ส่วนการคลัง องค์การบริหารส่วนตำบลลิพัง

**กำหนดเปิดซอง**

**วันที่  3  กรกฎาคม  2558  เวลา  10.00  น. เป็นต้นไป**ณ  ศูนย์รวมข้อมูลข่าวสารจัดซื้อจัดจ้างของ  อบต.ระดับอำเภอ (ที่ว่าการอำเภอปะเหลียน ชั้น  2 ท้องถิ่นอำเภอ) อำเภอปะเหลียน   จังหวัดตรัง

ประกาศ    ณ    วันที่   **18** เดือน   **มิถุนายน**    พ.ศ. **2558**

  (ลงชื่อ)

(นายสมเจตน์   หนูหมาด)

                                       นายกองค์การบริหารส่วนตำบลลิพัง